སྤྱི་ལོ༡༩༧༨ལོར་སྐབས་བཅུ་གཅིག་པའི་ཀྲུང་ཨུ་ཚང་འཛོམས་གྲོས་ཚོགས་ཐེངས་གསུམ་པ་ཚོགས་པ་དང་རིག་གསར་གྱི་ཟང་ཟིང་གི་ལོ་ཟླར་རྫོགས་ཚིག་མནན་ཏེ་མི་རིགས་སྲིད་ཇུས་དང་ཆོས་ལུགས་སྲིད་ཇུས་ལག་བསྟར་དང་སླར་གསོ་བྱུང་བས་བོད་ཀྱི་སྲོལ་རྒྱུན་རིག་གནས་ལ་ངོས་འཛིན་ཡང་དག་བྱུང་ཡོད་ཅིང་དུས་སྐབས་དེར་བོད་ཀྱི་སློབ་གྲྭ་ཁག་ཏུ་རྩོམ་པའི་ཤེས་བྱར་སློབ་གཉེར་དང་གསར་རྩོམ་གྱི་ལས་དར་ཞིང་།བོད་དུ་རྩོམ་རིག་གི་དུས་དེབ་ཁ་ཤས་བྱུང་བ་སྟེ།སྤྱི་ལོ༡༩༨༠ལོར་བོད་ཀྱི་རྩོམ་རིག་དུས་དེབ་དང་པོབོད་ཀྱི་རྩོམ་རིག་སྒྱུ་རྩལགསར་དུ་ཐོན་པ་དང་དེ་རྗེས་སུ་སྤྱི་ལོ༡༩༨༡མཚོ་སྔོན་ནསསྦྲང་ཆརདང་ཀན་སུའུ་ནསཟླ་ཟེརམང་ཚོགས་སྒྱུ་རྩལསོགས་གསར་དུ་ཐོན་པ།སྤྱི་ལོ༡༩༨༩ལོར་མཚོ་སྔོན་ནས་སྙན་ངག་གི་ཆེད་དམིགས་དུས་དེབགངས་རྒྱན་མེ་ཏོགགསར་དུ་ཐོན་པ་བཅས་ལས་དེ་དག་གིས་བོད་ཀྱི་རྒན་དར་གཞོན་གསུམ་གྱི་རྩོམ་མཁན་ཚོས་རྩོམ་རིག་གསར་རྩོམ་གྱི་གཤོག་ཟུང་ངོམས་སའི་གར་སྟེགས་སྐྲུན་པས་བོད་ཀྱི་རྩོམ་རིག་གི་འཕེལ་རྒྱས་ཀྱི་རྣམ་པ་གསར་པ་ཞིག་ཏུ་འགྲོ་རྒྱུ་ནུས་པ་འགངས་ཆེན་ཞིག་ཐོན་ཡོད།